Koordinatės: 54°38′30″š. pl. 23°56′55″r. ilg.﻿ / ﻿54.641537°š. pl. 23.948665°r. ilg.﻿ / 54.641537; 23.948665

|  |
| --- |
| **Prienų meno mokykla** |
| Prienų meno mokykla herbasPrienų meno mokykla herbas |
| Prienų meno mokykla |
| **Adresas** | Prienai, Kauno g. 2C |
| **Direktorius(-ė)** | Aida Pūraitė – Jankauskė |
| **Mokinių skaičius** | 436 |
| **Įkūrimo data** | 1965 m. |
| **Uždarymo data** | {{{uzdarimo data}}} |
| **Išleista laidų** |  |
| **Pedagogų skaičius** | 25 |

**Prienų meno mokykla** – neformaliojo vaikų švietimo mokykla ir formalųjį švietimą papildančio ugdymo mokykla, veikianti Prienuose. Mokykla teikia vaikų ir suaugusiųjų meninį bei muzikinį ugdymą. Mokyklos steigėja – Prienų rajono savivaldybė, juridinio asmens kodas – 190202465.

Filialai: Jiezno filialas, Veiverių Antano Kučingio filialas.

Ugdymo programos
----------------

Mokykloje įgyvendinamos po 7 metus trunkančios muzikinio ir dailės ugdymo programos. Mokykloje veikia 6 meninio ugdymo skyriai: 5 muzikiniai (fortepijono, akordeono, liaudies ir pučiamųjų instrumentų, styginių instrumentų, chorinio dainavimo) ir dailės. Mokiniai gali lankyti mokomuosius kolektyvus: jaunių ir jaunučių chorus, instrumentinius ansamblius (kanklių, akordeonistų, smuikininkų, styginių instrumentų), vokalinį ansamblį ir kitus įvairios mažesnės sudėties ansamblius.

Istorija
--------

1965 m. pradėjo veikti Prienų vaikų muzikos mokykla. Mokyklą lankė 75 mokiniai, jiems dėstė 8 mokytojai: A. Simanavičienė, E. Vasiliauskas, R. Dimšaitė, S. Rudžionis, P. Tamulis, A. Puidokas, L. Brazdžionytė, A. Kojelis. Pirmoji direktorė buvo muzikos mokytoja ir chorvedė Laima Leimonienė, vadovavusi iki 1987 m. Buvo mokoma groti fortepijonu ir akordeonu. Kasmet mokykla augo, daugėjo mokinių ir mokytojų, buvo atidaromos naujos klasės. 

1987-1989 m. mokyklai vadovavo Remigijus Adomaitis. Nuo 1989 m. mokyklai vadovavo Rasa Staliūnienė. 1992 m. atidarytas dailės skyrius. 1997 m. mokymo įstaiga pavadinta Prienų meno mokykla. 1997 m. mokykla perkelta į didesnes ir erdvesnes patalpas. 

2015 m. mokykla pažymėjo veiklos 50-metį. Per penkiasdešimt savo gyvavimo metų mokykla išleido 45 muzikantų ir 18 dailininkų laidų. Neformaliojo vaikų švietimo pažymėjimai išduoti 1073 mokiniams. 2015 m. rugsėjo 1 d. mokyklos duris pravėrė 313 mokinių (241 muzikantas ir 72 dailininkai), dirbo 30 mokytojų, 8 administracijos ir aptarnaujančio personalo darbuotojai.

2019 m. Prienuose atlikta buvusios Nemuno pradinės mokyklos pastato rekonstrukcija, į šias patalpas perkelta Prienų meno mokykla.

Nuo 2021 m. mokyklos direktore paskirta Aida Pūraitė–Jankauskė.

2023 m. mokykloje mokėsi 436 mokiniai (40 iš jų suaugę),  dirbo 25 mokytojai.

Mokyklos direktoriai
--------------------

* Laima Leimonienė (1965-1987)
* Remigijus Adomaitis (1987-1989)
* Rasa Staliūnienė (1989-2018)
* Aida Pūraitė–Jankauskė (2021-)

Šaltiniai
---------

1. ↑  Prienų meno mokykla *aikos.smm.lt*
2. ↑  Jau 50 metų Prienų meno mokykloje skamba natų ir spalvų melodija *naujasisgelupis.lt*
3. ↑  Jubiliejus suskambės pavasario spalvomis… *gyvenimas.eu*
4. ↑  Prienų meno mokykla įsikūrė naujose patalpose *geraprienuose.lt*
5. ↑  Prie Prienų meno mokyklos vairo – nauja direktorė *naujasisgelupis.lt*
6. ↑  Prienų meno mokyklos vadovo metų veiklos ataskaita *prienai.lm.lt*

Nuorodos
--------

|  |  |
| --- | --- |
|  | **Vikiteka: Prienų meno mokykla** – vaizdinė ir garsinė medžiaga  |

* Oficiali svetainė
* Prienų meno mokykla *muzikusajunga.lt*
* Prienų meno mokykla *facebook.com*